Երեք օր մինչև գարուն

«Երեք օր մինչև գարուն» (), ռուսական ֆիլմ՝ նկարահանված ռեժիսոր Ալեքսանդր Կասատկինի կողմից։ Վարձույթի է հանվել 2017 թվականի մայիսի 4-ին՝ նվիրվելով Հաղթանակի օրվա 72-ամյակին։

Սյուժե 
Ֆիլմը նվիրված է Լենինգրադի շրջափակման ամենադժվար շրջանին՝ 1942 թվականի բլոկադային առաջին ձմռանը, և պատմում է քաղաքը պաշտպանող մարդկանց սխրանքների մասին։ Պետանվտանգության սպա Անդրեևն ու երիտասարդ բժիշկ Մարիցկայան գարնան գալուց 72 ժամ, այսինքն՝ երեք օր առաջ պետք է կանխեն աղետը։ Վտանգի է սպառնում մարդկանց կյանքին, իսկ հերոսներն իրենց ճանապարհին հանդիպում են սեր ու դավաճանություն, անցնում արագ զարգացող իրադարձությունների ու ինտրիգների միջով։

Դերերում 
 Կիրիլ Պլետնյով – ՆԳԺԿ սպա Վլադիմիր Անդրեև
 Ելենա Լոտովա – բժիշկ Օլգա Մարիցկայա
 Իգոր Գրաբուզով – լեյտենանտ Գորելիկ, Անդրեևի օգնականը
 Եվգենի Սիդիխին – Զիմին, Լենինգրադի ՆԳԺԿ պետ Յուրի Իցկով – ինստիտուտի տնօրեն Սավինով
 Պոլինա Կրասավինա
 Վլադիսլավ Աբաշին

Նկարահանող անձնակազմ 
 Գլխավոր պրոդյուսեր – Էդուարդ Պիչուգին
 Գործադիր պրոդյուսեր – Իրինա Բասկակովա
 Ռեժիսոր – Ալեքսանդր Կասատկին
 Սցենարիստներ – Արկադի Վիսոցկի, Ալեքսանդր Բորոդյանսկի
 Բեմադրող օպերատոր – Ռուսլան Գերասիմենկով
 Կոմպոզիտոր – Անտոն Լուբչենկո
 Բեմադրող նկարիչ – Լեոնիդ Կարպով
 Հագուստի նկարիչ – Տատյանա Վավիլովա
 Գրիմի նկարիչ – Տոտյանա Կոմարովա
 Գլխավոր խմբագիր – Սվետլանա Կարմալիտա

Նկարահանումներ 
Ֆիլմի նկարահանումներն անցկացվել են 2016 թվականի հունվարից մինչև մարտ Սանկտ Պետերբուրգում, Կրոնշտադտում, Գատչինում և Լենինգրադի մարզի Վսևոլոժսկի շրջանում։

Նկարահանումների հիմնական վայրը եղել է Պետերբուրգի կենտրոնը՝ Դոստոևսկու, Պուշկինսկայա, Գալերնայա, Մեծ Պուշկինսկայա փողոցները, Կրյուկով ջրանցքն ու Ֆոնտանկայի առափնյան, Պետրոգրադյան կողմի Մեծ պողոտան ու Կամեննոոստրովսկի պողոտան, ինչպես նաև «Красный треугольник» գործարանի կիսավեր շենքը։

Նկարահանումների անցկացման ևս մեկ վայր է դարձել նախկին զորամասի կադետական դատարկ մասնաշենքը Տուչկովի կամրջի մոտ, որտեղ բեմադրող նկարիչը ստեղծել է ղեկավարության գրասենյակները, փորձարարական բժշկության ինստիտուտի լաբորատորիաները և ՆԳԺԿ հանրակացարանը։ Գլխավոր հերոսուհու բնակարանը ներկայացվել է Ելիզարովների թանգարան-բնակարանում։ Մյուս օբյեկտներում՝ կոմունալ բնակարաններում, պետական հաստատություններում և դեղաբանության գիտահետազոտական ինստիտուտում կատարվող դեպքերը նկարահանվել են Սանկտ Պետերբուրգի լքված տներում։

Մրցանակներ և անվանակարգեր 
 DetectiveFEST միջազգային կինոփառատոնի գլխավոր մրցանակ «Լավագույն դետեկտիվ» անվանակարգում։
 Նորամուտների «Շարժում» V ազգային կինոփառատոնի հիմնական մրցույթի մասնակից։

Հետաքրքիր փաստեր 
 Ֆիլմի սցենարի հիմքում ընկած են որոշ փաստեր գրողներ Ալես Ադամովիչի և Դանիիլ Գրանինի «Բլոկադային գրքից»։
 Ֆիլմի սաունդթրեքը ձայնագրել է Մարիինյան թատրոնի սինֆոնիկ նվագախումբը։
 2017 թվականի փետրվարին ֆիլմի երաժշտությունը կատարվել է Գերմանիայում Դրեզդենի XII օպերային պարահանդեսի հանդիսավոր բացման ժամանակ։
 Ֆիլմը նկարահանվել է Լենֆիլմ կինոստուդիայում։
 Ֆիլմն ունեցել է երեք աշխատանքային վերնագիր՝ «Լենինգրադյան վալս», «БлокАда» և «Блок А»։
 «Երեք օր մինչև գարուն» ֆիլմով սկիզբ է դրվել Լենֆիլմի՝ շրջափակման ժամանակաշրջանին վերաբերող եռագրությանը։

Ծանոթագրություններ 

Ռուսական ռազմական ֆիլմեր
2017 ֆիլմեր
Ռուսերեն ֆիլմեր
«Լենֆիլմ» ստուդիայի ֆիլմեր
Ռուսական պատմական ֆիլմեր